钦定古今图书集成/历象汇编/乾象典/第091卷 > 《女冠子》〈雪〉周邦彦
## 钦定古今图书集成/历象汇编/乾象典/第091卷 > 《女冠子》〈雪〉周邦彦

同云密布。撒棃花柳絮飞舞。楼台悄似玉。向红炉暖
阁，院宇深沈，广排筵会。听笙歌犹未彻，渐觉轻寒，透
帘穿户。乱飘僧舍，密洒歌楼，酒帘如故。　想樵人山
径迷踪路。料渔父收纶，罢钓归南浦。路无伴侣。见孤
村寂寞招飐。酒旗斜处。南轩孤雁遏呖呖。声声又无
书度。见腊梅枝上嫩蕊，两两三三微吐。